Document ID: 32004D0011

32004D0011
L 003/38
SLUŽBENI LIST EUROPSKE UNIJE
ODLUKA KOMISIJE
od 18. prosinca 2003.
o utvrđivanju postupaka za usporedne pokuse i ispitivanja Zajednice na sjemenu i reprodukcijskom materijalu određenog bilja poljoprivrednih i povrtnih vrsta te vinove loze za 2004. i 2005. na temelju direktiva Vijeća 66/401/EEZ, 66/402/EEZ, 68/193/EEZ, 92/33/EEZ, 2002/54/EZ, 2002/55/EZ, 2002/56/EZ i 2002/57/EZ
(priopćena pod brojem dokumenta C(2003) 4836)
(Tekst značajan za EGP)
(2004/11/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 66/401/EEZ od 14. lipnja 1966. o stavljanju na tržište sjemena krmnog bilja (1), a posebno njezin članak 20. stavke 3., 4. i 5.,
uzimajući u obzir Direktivu Vijeća 66/402/EEZ od 14. lipnja 1966. o stavljanju na tržište sjemena žitarica (2), a posebno njezin članak 20. stavke 3., 4. i 5.,
uzimajući u obzir Direktivu Vijeća 68/193/EEZ od 4. travnja 1968. o stavljanju na tržište materijala za vegetativno umnažanje vinove loze (3), a posebno njezin članak 16. stavke 3., 4. i 5.,
uzimajući u obzir Direktivu Vijeća 92/33/EEZ od 28. travnja 1992. o stavljanju na tržište reprodukcijskog i sadnog materijala povrća, osim sjemena (4), a posebno njezin članak 20. stavke 4., 5. i 6.,
uzimajući u obzir Direktivu Vijeća 2002/54/EZ od 13. lipnja 2002. o stavljanju na tržište sjemena repe (5), a posebno njezin članak 26. stavke 3., 4. i 5.,
uzimajući u obzir Direktivu Vijeća 2002/55/EZ od 13. lipnja 2002. o stavljanju na tržište sjemena povrća (6), a posebno njezin članak 43. stavke 3., 4. i 5.,
uzimajući u obzir Direktivu Vijeća 2002/56/EZ od 13. lipnja 2002. o stavljanju na tržište sjemenskog krumpira (7), a posebno njezin članak 20. stavke 3., 4. i 5.,
uzimajući u obzir Direktivu Vijeća 2002/57/EZ od 13. lipnja 2002. o stavljanju na tržište sjemena uljarica i predivog bilja (8), a posebno njezin članak 23. stavke 3., 4. i 5.,
budući da:
(1)
Direktivama 66/401/EEZ, 66/402/EEZ, 68/193/EEZ, 92/33/EEZ, 2002/54/EZ, 2002/55/EZ, 2002/56/EZ i 2002/57/EZ predviđaju se potrebni aranžmani koje Komisija treba utvrditi za usporedne pokuse i ispitivanja Zajednice na sjemenu i reprodukcijskom materijalu.
(2)
Objavljen je poziv na podnošenje projekata (2003/C 159/08) (9) za provođenje navedenih pokusa i ispitivanja.
(3)
Prijedlozi su ocijenjeni prema kriterijima za odabir i dodjelu iz navedenog poziva na podnošenje projekata. Trebalo bi utvrditi projekte, ustanove odgovorne za provođenje ispitivanja, kao i prihvatljive troškovi te najveći financijski doprinos Zajednice koji odgovara 80 % vrijednosti prihvatljivih troškova.
(4)
Usporedni pokusi i ispitivanja Zajednice trebali bi se obavljati 2004. i 2005. na sjemenu i reprodukcijskom materijalu ubranom 2003., a svake se godine podaci o tim pokusima i ispitivanjima, prihvatljivi troškovi, kao i najveći financijski doprinos Zajednice, trebali bi se utvrditi sporazumom koji potpisuju dužnosnik Komisije koji izdaje ovlaštenja i ustanova odgovorna za provođenje pokusa.
(5)
Za usporedne pokuse i ispitivanja Zajednice koji traju dulje od jedne godine, Komisija bi trebala odobriti dijelove pokusa i ispitivanja, koji se obavljaju po isteku prve godine, bez ponovnog upućivanja na Stalni odbor za sjeme i reprodukcijski materijal u poljoprivredi, hortikulturi i šumarstvu, pod uvjetom da su dostupna potrebna sredstva.
(6)
Trebalo bi osigurati odgovarajuću reprezentativnost uzoraka obuhvaćenih pokusima i ispitivanjima, barem za određene odabrane biljke.
(7)
Kako bi se osigurali odgovarajući zaključci, države članice trebale bi sudjelovati u usporednim pokusima i ispitivanjima Zajednice u mjeri u kojoj se sjeme dotičnih biljaka uobičajeno umnaža ili stavlja na tržište na njihovom državnom području.
(8)
Mjere predviđene ovom Odlukom u skladu su s mišljenjem Stalnog odbora za sjeme i reprodukcijski materijal u poljoprivredi, hortikulturi i šumarstvu,
DONIJELA JE OVU ODLUKU:
Članak 1.
Usporedni pokusi i ispitivanja Zajednice provode se 2004. i 2005. na sjemenu i reprodukcijskom materijalu bilja navedenog u Prilogu.
Prihvatljivi troškovi, kao i najveći financijski doprinos Zajednice za pokuse i ispitivanja za 2004., određeni su u Prilogu.
Podaci o pokusima i ispitivanjima određeni su u Prilogu.
Članak 2.
U mjeri u kojoj se reprodukcijski i sadni materijal biljaka navedenih u Prilogu uobičajeno umnaža ili stavlja na tržište na njihovom državnom području, države članice uzimaju uzorke tog materijala i stavljaju ih na raspolaganje Komisiji.
Članak 3.
U skladu s raspoloživim proračunskim sredstvima, Komisija može odlučiti nastaviti s pokusima i ispitivanjima određenima u Prilogu u 2005.
Najveći financijski doprinos Zajednice koji odgovara 80 % vrijednosti prihvatljivih troškova pokusa ili ispitivanja nastavljenog na toj osnovi ne smije prijeći iznos određen u Prilogu.
Članak 4.
Ova je Odluka upućena državama članicama.
Sastavljeno u Bruxellesu 18. prosinca 2003.

Labels: 7
17
6